Едисон Йорданов с цял мач при загуба на Виртон - БГ Футбол - Sportal.bg
12 януари 2020 | 19:36
Българският футболист Едисон Йорданов игра цял мач и получи жълт картон при загубата на своя отбор Виртон с 1:2 от Локерен в мач от 21-ия кръг на белгийската втора дивизия. Роденият в Германия бивш младежки национал се представи на ниво по десния фланг, но не успя да помогне на тима си да избегне неочаквано поражение от последния в таблицата на първата осмица Локерен.
За Виртон като резерва влезе бившият нападател на ЦСКА Орелиен Жоаким. Виртон е на 2-о място в класирането на белгийската втора дивизия с 36 точки, на две след лидера Льовен.